Ο **Ζερεμί Μενέζ** (γεννημένος στις 7 Μαϊου 1987) είναι Γάλλος διεθνής ποδοσφαιριστής που αγωνίζεται στην ιταλική Paris fc. Αγωνίζεται σε πολλές θέσεις του κέντρου αλλά και της επίθεσης, πιο συχνά ως εξτρέμ και ως επιτελικός μέσος. Ο Μενέζ έχει περιγραφεί ως ένας ποδοσφαιριστής που μπορεί να χρησιμοποιεί εξίσου καλά και τα δυο του πόδια, μέσος με εξαιρετική τεχνική κατάρτιση με μεγάλη ευστοχία στις πάσες.

Ο Μενέζ ξεκίνησε την καριέρα περνώντας τον καιρό του σε αρκετές ομάδες της περιοχής Ιλ-Ντε-Φρανς όπως το Σαντρ ντε Φορμασιόν ντε Παρί και το ΚΣΦ Μπρετινύ. Το 2001, εξασφάλισε τη μεταγραφή του στη Σοσό και πέρασε τέσσερα χρόνια στις ακαδημίες της ομάδας. Τον Μάρτιο του 2004, ο Μενέζ έγινε ο νεαρότερος επαγγελματίας ποδοσφαιριστής στην ιστορία της Λιγκ 1 μετά την υπογραφή επαγγελματικού συμβολαίου και αφού πραγματοποίησε το επαγγελματικό του ντεμπούτο στη διάρκεια της σεζόν 2004–05. Με τη Σοσό, αγωνίστηκε για πρώτη φορά στην ευρωπαϊκή σκηνή μετά τη συμμετοχή του στη διάρκεια της σεζόν 2004-05 στο Κύπελλο ΟΥΕΦΑ. Μετά από δύο σεζόν στην ομάδα, πήγε στη Μονακό. Στη Μονακό, ο Μενέζ αναπτύχθηκε σε έναν δημιουργηκό μέσο κάτω από τις οδηγίες του Βραζιλιάνου προπονητή Ρικάρντο Γκόμες. Μετά από δύο επιτυχημένες σεζόν στο Μονακό, υπέγραψε στην ομάδα της ιταλικής Σέριε Α Ρόμα για τέσσερα χρόνια. Με τη Ρόμα, ο Μενέζ αγωνίστηκε για πρώτη φορά στο Τσάμπιονς Λιγκ και πέτυχε 12 γκολ σε παραπάνω από 100 εμφανίσεις με την ομάδα. Τον Ιούλιο του 2011, μετά από τρεις σεζόν με τη Ρόμα, ο Μενέζ επέστρεψε στη Γαλλία υπογράφοντας τριετές συμβόλαιο με την Παρί Σεν Ζερμέν. Από το καλοκαίρι του 2014 αγωνίζεται στην ΑΚ Μίλαν.

Ο Μενέζ είναι πρώην διεθνής με τις μικρές εθνικές ομάδες της Γαλλίας και έχει εκπροσωπήσει τη χώρα του σε κάθε ηλικιακή κατηγορία για την οποία είχε το δικαίωμα να αγωνιστεί. Πριν αγωνιστεί με την ανδρική ομάδα της Γαλλίας, αγωνίστηκε με την Εθνική Γαλλίας της ηλικιακής κατηγορίας under-17 που κατέκτησε το Ευρωπαϊκό Πρωτάθλημα Ποδοσφαίρου της κατηγορίας Under-17 το 2004. Ο Μενέζ πραγματοποίησε το ντεμπούτο του με την Εθνική Ομάδα των ανδρών της Γαλλίας τον Αύγουστο του 2010 σε έναν φιλικό αγώνα με αντίπαλο τη Νορβηγία.

Στατιστικά καριέρας
-------------------

### Ομάδα

*(Σωστό ως τις 15 Σεπτεμβρίου 2011)*

| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Συμ | Γκολ | Ασίστ | Συμ | Γκολ | Ασίστ | Συμ | Γκολ | Ασίστ | Συμ | Γκολ | Ασίστ |
| **Σοσό** | 2004–05 | 24 | 4 | 3 | 2 | 0 | 0 | 5 | 0 | 1 | 31 | 5 | 4 |
| 2005–06 | 31 | 3 | 3 | 0 | 0 | 0 | 0 | 0 | 0 | 31 | 3 | 3 |
| Σύνολο | 55 | 7 | 6 | 2 | 0 | 0 | 5 | 0 | 1 | 62 | 8 | 7 |
| **Μονακό** | 2006–07 | 29 | 7 | 3 | 2 | 0 | 0 | 0 | 0 | 0 | 31 | 7 | 3 |
| 2007–08 | 25 | 7 | 4 | 3 | 0 | 0 | 0 | 0 | 0 | 28 | 7 | 4 |
| 2008–09 | 3 | 0 | 0 | 0 | 0 | 0 | 0 | 0 | 0 | 3 | 0 | 0 |
| Σύνολο | 57 | 14 | 7 | 5 | 0 | 0 | 0 | 0 | 0 | 62 | 14 | 7 |
| **ΑΣ Ρόμα** | 2008–09 | 29 | 4 | 4 | 2 | 0 | 0 | 3 | 0 | 0 | 34 | 4 | 4 |
| 2009–10 | 23 | 1 | 3 | 4 | 0 | 0 | 10 | 3 | 0 | 37 | 4 | 3 |
| 2010–11 | 32 | 2 | 2 | 5 | 0 | 1 | 6 | 2 | 1 | 43 | 4 | 4 |
| Σύνολο | 84 | 7 | 9 | 11 | 0 | 1 | 19 | 5 | 1 | 114 | 12 | 11 |
| **Παρί ΣΖ** | 2011–12 | 10 | 2 | 3 | 0 | 0 | 0 | 3 | 2 | 1 | 13 | 4 | 4 |
| Σύνολο | 10 | 2 | 3 | 0 | 0 | 0 | 3 | 2 | 1 | 13 | 4 | 4 |
| Σύνολο καριέρας | 206 | 30 | 25 | 18 | 0 | 0 | 27 | 7 | 3 | 251 | 37 | 28 |

### Διεθνή

*(Σωστό ως τις 15 Νοεμβρίου 2011)*

| Εθνική Ομάδα | Σεζόν | Συμ | Γκολ | Ασίστ |
| --- | --- | --- | --- | --- |
| **Γαλλία** | 2010–11 | 5 | 0 | 1 |
| 2011–12 | 4 | 0 | 0 |
| Σύνολο | 9 | 0 | 1 |

Τίτλοι
------

### Συλλογικοί

* **Παρί Σεν Ζερμέν**
	+ Λιγκ 1: 2012-13
* **Κλουμπ Αμέρικα**
	+ Λίγα ΜΧ: Απερτούρα 2018
	+ Κύπελλο Μεξικού: Κλαουζούρα 2019
	+ Πρωταθλητής των Πρωταθλητών: 2019

### Διεθνείς

* **Εθνική Γαλλίας**
	+ Ευρωπαϊκό Πρωτάθλημα Ποδοσφαίρου U-17: 2004
	+ UEFA-CAF Meridian Cup: 2005

### Ατομικοί

* Καλύτερος Παίκτης του Μήνα από την UNFP: Ιανουάριος 2005

Σημειώσεις
----------

1. ↑  Περιλαμβάνονται το Κύπελλο Γαλλίας, το Λιγκ Καπ Γαλλίας, το Κόπα Ιτάλια, το Σουπερκόπα Ιταλιάνα, το Γαλλικό Σούπερ Καπ
2. ↑  Περιλαμβάνεται το UEFA Supercup

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  «Ménez, le prodige» (στα French). Maxifoot. 25 January 2005. Αρχειοθετήθηκε από το πρωτότυπο στις 2012-03-08.. Ανακτήθηκε στις 7 August 2010.
2. ↑  MÉNEZ Jérémy Αρχειοθετήθηκε 2012-10-06 στο Wayback Machine. fff.fr, accessed 7 August 2010

Εξωτερικοί σύνδεμοι
-------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζερεμί Μενέζ** |

* Προφίλ του Μενέζ στην επίσημη ιστοσελίδα της Ρόμα